open-index/open-wikipedia-markdown huggingface dataset:
Johan Wallner

**Johan Wallner** (født 8. februar 1965) er en svensk tidligere alpinist som kjørte nesten utelukkende storslalåm og slalåm. Han debuterte i verdenscupen 23. februar 1983.

## Karriere
Han bemerket seg første gang i 1982, da han vant gull i slalåm og bronse i slalåm under juniorverdensmesterskapet i Auron. Året etter vant han gull i storslalåm. Frem til 1990 var karrieren preget av mange skader. 14. januar 1986 vant han sitt eneste verdenscuprenn, et slalåmrenn i Berchtesgaden. Han tok ytterligere tre pallplasseringer, alle i storslalåm.

Under VM 1991 i Saalbach-Hinterglemm tok Wallner bronse i storslalåm, en prestasjon han gjentok under VM 1993 i Morioka.

Wallners eneste OL-deltakelse endte med 25.-plass i slalåm under OL på Lillehammer i 1994.

Han la opp i desember 1997.

## Referanser


## Eksterne lenker
*
VG Nett

**VG Nett** er et nettsted og en nettavis eid og drevet av mediehuset VG siden 10. oktober 1995. Nettavisen hadde 1,97 millioner lesere per dag i august 2020, og var på det tidspunktet Norges største.

Torry Pedersen var VG Netts første redaktør.

## VG Debatt
VG Nett har blant annet hatt en debattside, *VG Debatt*, som eksisterte fra 1999 til 2022. Siden var bygget opp som et diskusjonsforum og kategorisert i en rekke temaer som fotball, musikk og politikk. VG Debatt hadde over ti millioner brukerinnlegg i 2005.

I juni 2020 kjøpte VG Diskusjon.no, noe som tok den totale trafikken på VGs diskusjonsplattformer til rundt to millioner månedlige brukere. Eierskapet i VG Debatt og Diskusjon.no ble senere overført til VGs nye datterselskap Maximo AS.

### Omlegging av forumet
Den 15. juli 2021 gjennomførte VG en større endring av debattforumets layout. Etter omleggingen gikk aktiviteten på VG Debatt betydelig ned, ifølge Alexa-rangeringen. En opptelling gjort av brukerne selv viste en nedgang på 98 % i antallet innlegg etter omleggingen i 2021, sammenliknet med antallet innlegg i samme periode i 2020.

Maximo, som driver VG Debatt og Diskusjon.no, uttalte senere at de ikke kjenner seg igjen i tallene, og at det er flere feil ved målemetoden benyttet av brukerne, men bekreftet at rundt femti av de mest aktive deltakere på VG Debatt hadde byttet diskusjonsplattform.

I VGs årsoppgjør for 2021 skrev Gard Steiro følgende om omleggingen av VG Debatt:

Den 28. november 2022 ble det offentlig at VG Debatt ble nedlagt fra 2. desember 2022

## Årets ord
Ordet «askefast» ble først brukt av VG Netts journalist og frontredigerer Andreas Fosse i 2010. En drøy uke senere fikk ordet askefast  treff på Google Søk. Språkrådet kåret «askefast» til årets ord det samme året.

## Referanser


## Eksterne lenker
* 
* 
*  VG Debatt
Batajsk

**Batajsk** (russisk: Бата́йск) er en by i Rostov oblast i Russland. Den ligger rundt 10,5&nbsp;km sør for Rostov-na-Donu, på motsatt side av elva Don.

Bosetningen ble grunnlagt i 1769. Bystatus ble innvilget i 1938.

## Demografi
Befolkningsutvikling:
:

## Kjente personer fra Batajsk
* Tatjana Lysenko &ndash; sleggekaster

## Referanser


## Eksterne lenker
*
Kjempebjørnen

**Kjempebjørnen** (*Ursus arctos piscator*), også kjent som **Gudebjørnen**, **Irquiem** eller **Bergmans bjørn** (etter oppdageren, den svenske zoologen Sten Bergman i 1920), er en mystisk bjørn som antageligvis stammer tilbake fra istiden. Skinnet er utstilt ved Naturhistorisk Museum i St. Petersburg, og er et skinn fra en Kamtsjatkabjørn. Skinnet er fire og en halv meter langt, og ble felt av en jeger på de store ødemarkene i Kamtsjatka. Ved samme museum er også en 10&nbsp;000 år gammel babymammut utstilt, som ble funnet i 1979.

Samme mann som konserverte babymammuten, professor Nikolai Vereschagin, har mottatt rapporter om en svær bjørn observert i Kamtsjatka siden midten av 1970-tallet. Bjørnen som det ble rapportert om skal angivelig ha målt 180 cm til manken og veid halvannet tonn eller mer, noe som utgjør to ganger en brunbjørn. Bjørnen ble kalt *kainyn-kutkho* («Gudebjørnen») av tsjuktsjerne, og viser seg svært sjelden. Likevel har lokale reindriftere i Oljutorsk, Karaginsk og Tilgisk felt flere eksemplarer på slutten av 1970- og begynnelsen av 1980-tallet. De sier den er veldig stor, har et lite hode i forhold til kroppen og løper med lange, gyngende bevegelser.

For 10&nbsp;000 år siden levde *arctodus sinus* i Nord-Amerika, som sannsynligvis var det største rovdyret som har eksistert i pattedyrenes historie. Det kan tenkes dette dyret har overlevd i Kamtsjatka eller på andre siden av Beringstredet.

Professor Vereschagin har uttalt at «Jeg utelukker ikke at det eksisterer en åttende bjørnerase. Den er kanskje i slekt med, eller nedstammer fra den store bjørnen fra istiden.» Han mener vitneutsagnene kommer fra svært troverdige jegere, og mener det helt klart vandrer en veldig stor bjørn omkring i Kamtsjatka.

## Referanser


## Litteratur
* Arthur C. Clarke. *Illustrert Vitenskaps store bok om mystikk*. Bonniers forlag, 1996. ISBN 87-427-0876-1. ''Side 110–111
Thomas Francis O’Rahilly

**Thomas Francis O'Rahilly**, irsk navn **Tomás Proinsias Ó Rathaille** (født 11. november 1882, død 16. november 1953), var en innflytelsesrik forsker på keltiske språk, spesielt innenfor feltet historisk lingvistikk og irske dialekter. Han var et medlem av Royal Irish Academy.

## Liv og virke
O'Rahilly ble født i Listowel i grevskapet Kerry på Irland og fikk sin utdannelse ved Royal University of Ireland. Han ble professor i irsk ved Trinity College, Dublin (1919–1929), og i keltiske språk ved University College Cork (1929–1935) og ved University College Dublin (1935–1941). Han var direktør for Skolen for keltiske studier ved Dublin Institute for Advanced Studies fra 1942 til 1947.

O'Rahilly var kjent for hans til tider kontroversielle teorier på irsk historie. I hans bok *Early Irish history and mythology* (*Tidlig irsk historie og mytologi*, første gang utgitt 1946,) utviklet han en modell for irsk forhistorie basert på kritisk lesning av tidlig irske litterære kilder hvor han beskrev fire prinsipielle innvandringsbølger (se Tidlig irsk historie). I en forelesning, *The Two Patricks* som ble utgitt i 1942, foreslo han det hadde eksistert hele to utgaver av Irlands store skytshelgen, Sankt Patrick av Irland. Forslaget vekket nasjonal indignasjon da man fikk en følelse av at om det ble konsesjon for teorien om *to* Patricker ville det utilbørlig lede til en teori det ikke eksisterte *noen* Patrick.

Hans syn på språkkontakter og bilingvalisme (*egenskapen å snakke to språk flytende*) var tilsvarende kontroversielle. I boken *Irish dialects past and present* (*Irske dialekter før og i dag*, 1932) skrev han følgende om språket mansk (på øya Man i Irskesjøen):

:*«Fra begynnelsen av sin karriere som et skriftlig språk begikk engelsk massakre med sin syntaks og det kan bli sagt uten større overdrivelse at den mansk som har blitt trykt er kun engelsk forkledd i et mansk ordforråd. Mansk fortjener knapt å leve. Når et språk overgir seg selv til utenlandsk idiomer, og når alle de som snakker det blir flerspråklige er straffen døden»*.

Andre utgivelser omfattet en rekke antologier av irsk poesi utgitt i årene mellom 1916 og 1927. Han grunnla og var redaktør for *Gadelica*, et tidsskrift for moderne irske studier, og redigerte også tidsskriftet *Celtica* (1946–1950), også et organ for keltiske studier.

Hans søster Cecile O'Rahilly var også en keltisk forsker og utga blant annet utgivelser av *[[Táin Bó Cúailnge]]*, en sentral middelalderfortelling innenfor *[[Ulstersagnsyklusen]]*.

O'Rahilly døde i Dublin i 1953, 70 år gammel.

## Referanser


## Eksterne lenker
* Thomas Francis O'Rahilly – a family history page
* T. F. O'Rahilly
Semikarakorsk

**Semikarakorsk** (russisk: Семикарако́рск) er en by i Rostov oblast i Russland. Den ligger på venstre bredd av elva Don, rundt 90&nbsp;km nordøst for Rostov-na-Donu.

Stanitsaen *Semikarakorskaja* (russisk: Семикаракорская) ble grunnlagt av donkosakker, og har vært kjent siden 1672. Stanitsa ble ofte flyttet på grunn av flommer i Don, og ble til slutt flyttet til sin nåværende beliggenhet i 1845.

Den fikk status som bymessig bosetning i 1958 og bystatus i 1972.

## Demografi
Befolkningsutvikling:
:

## Referanser


## Eksterne lenker
*
Turistattraksjoner i Beijing

Det er mange **turistattraksjoner i [[Beijing]]**, hvorav mange er av stor historisk verdi. Noen av de mest kjente er Badaling-strekningen av Den kinesiske mur, Den himmelske freds plass og Den forbudte by.

Det er også mange templer, hutonger og parker i byen.

## Innen Beijings hovedstadsområde
### Bygninger, monumenter og landmerker

* Den forbudte by (Verdensarven) Kart
* Den himmelske freds plass, (Tiānānmén) verdens største torg
** Den himmelske freds port (Tiananmen)
** Folkets store hall (nasjonalskatt)
** Det kinesiske nasjonalmuseum
** Monumentet for folkets helter
** Mao Zedongs mausoleum
* Sommerpalasset (Verdensarven)
* Ruinene av det gamle sommerpalasset
* Tromme- og klokketårnene
* Cishoutemplets pagode
* Tianningtemplets pagode
* Historiske hutonger og siheyuaner i mange eldre bydeler
* Marco Polo-broen og Wanpingfortet
* Baliqiao
* Prins Dongs herskapshus (Gong Wang Fu)
* Zhengyici Pekingoperateater
* Kulturgaten Liulichang 
* Beijings gamle observatorium
* Det kinesiske geologiske museet
* CCTV-tårnet som pr 2010 er det høyeste byggverk i Beijing.
* Det nasjonale senter for de utøvende kunster
* Beijing Urban Planning Exhibition Hall

### Templer, katedraler og moskéer

* Templer:
** Himmelens tempel (Verdensarven), ligger i det sørlige område av den urbane delen av Beijing
** Jordens tempel, ligger i det nordlige Beijing
** Solens tempel, ligger i den østlige delen av den urbane delen av Beijing
** Månens tempel, ligger i det vestlige Beijing
** Tanzhe-tempelet
** Jietai-tempelet
** Yunju-tempelet

** Yonghe-tempelet (Lamatempelet)
** Guangji-tempelet 
** Konfuciustempelet (etter Konfucius)
** De hvite skyers tempel
** Det store klokketempelet
** Fa Yuan-tempelet (bygd av keiser Taizong av Tang i 645)
** Den hvite pagodens tempel
** Zhen Jue-tempelet
** Wanshou-tempelet
** Fem-pagode-tempelet
** Zhihua Si-tempelet
** Temple of Azure Clouds
** Wat Pho (Den liggende Buddhas tempel)
** Den hvite dagoba, i Beihaiparken
** Badachu
* Kirker:

** Beitang-kirken (Den hellige Frelsers kirke, *Nordkirken*)
** Chongwenmenkirken
** Dongtangkirken i Beijing (*Østkirken*)
** Nantang-kirken (*Sørkirken*)
** Xitang-kirken (*Vestkirken*)
* Moskéer:
** Niujie-moskéen

### Parker og hager

* Beihaiparken
* Shichahai
* Jingshanparken
* Zhongshanparken
* Chaoyangparken
* Xiangshanparken 
* The Grandview Garden (Daguanyuan)
* Beijing botaniske hage 
* Taorantingparken
* Beijings zoologiske hage
* Badachuparken
* Beijing World Park

### Handels- og kommersielle områder

* Wangfujing   
* Xidan
* Silk Street
* Beijing CBD
* Beijings finansgate
* Zhongguancun
* Yizhuang

## Utenom hovedstadsområdet, men innen eller nær provinsen

* Deler av Den kinesiske mur (Verdensarven):
** Badaling
** Juyongguan
** Mutianyu
** Simatai
** Jinshanling (for det meste utenfor Beijing byprovins, i Hebei)
** Jiankou
* Minggravene (Verdensarven)
* Pekingmannens (*sinanthropus pekinensis*) funnsted, Zhoukoudian (Verdensarven)
* Shidu

## Eksterne lenker
* Den kinesiske mur &ndash; informasjon og kart 
* Travel guide and Beijing 2008 Olympics 
* Photographic guides to 40 tourist attractions
Aksaj

**Aksaj** (russisk: Аксай) er en by i Rostov oblast i Russland. Den ligger på høyre bredd av elva Don, rundt 15&nbsp;km nordøst for Rostov-na-Donu.

Den ble grunnlagt på andre halvdel av 1500-tallet som en kosakk-bosetning. Fram til 1700-tallet het den *Ust-Aksajaskaja* (russisk: Усть-Акса́йская), *Nizjnije Razdory* (russisk: Ни́жние Раздо́ры), *Kobjakovskij* (russisk: Кобяковский), *Atamanskij* (russisk: Атама́нский) og *Nizjnij* (russisk: Ни́жний). Fra 1791 har navnet vært stanitsa *Aksajskaja* (russisk: Акса́йская). I 1957 fikk den innvilget bystatus under navnet Aksaj.

Aksaj er i dag en industrisatellittby til Rostov-na-Donu.

## Demografi
Befolkningsutvikling:
:

## Referanser


## Eksterne lenker
*
Väring

**Väring** er et tettsted i Skövde kommune i Västra Götalands län i landskapet Västergötland i Sverige. I 2010 hadde tettstedet 571 innbyggere.

## Referanser
Zverevo

**Zverevo** (russisk: Зве́рево) er en by i Rostov oblast i Russland. Den ligger rundt 100&nbsp;km nord for Rostov-na-Donu.

Zverevo ble grunnlagt som en gruvebosetning på begynnelsen av 1900-tallet. Den fikk status som bymessig bosetning i 1929 og bystatus i 1989.

## Demografi
Befolkningsutvikling:
:

## Referanser


## Eksterne lenker
*
Stolypin-reformene

**Stolypin-reformene** var en serie reformer i keisertidens Russland med det formål å bedre leveforholdene på landsbygden. Reformene fikk navn etter den russiske statsministeren Pjotr Stolypin, og ble satt i verk i perioden 1906–14.

Målet med reformen var å omdanne den tradisjonelle *[[obsjtsjina]]*-modellen til noe mer effektivt. Dette systemet sørget for kollektivt eierskap til land, jordflekker spredt rundt i landsbyen og stor kontroll fra familiens overholder. Den konservative Stolypin håpet å unngå radikalisering og en mulig revolusjon ved å modernisere dette systemet, siden landeiende bønder tradisjonelt var mer konservative enn de landløse. 

Reformene begynte i 1906 da bøndene fikk en ubetinget rett til å overta den kollektive jorden de arbeidet på. Samtidig ble det oppmuntret til at folk skulle ta landbruksutdannelse, og det ble innført mer eller mindre frivillige landbrukskooperasjoner. Dessuten ble det etablert et nytt bondeparti, som skulle tale de frie bøndenes sak.

Stolypin-reformene ble omgjort med tvangskollektiviseringen i Sovjetunionen under Josef Stalin.
Hank

**Hank** kan sikte til:

* Hank Aaron, amerikansk baseballspiller
* Hank Azaria, amerikansk skuespiller
* Hank Dogs, engelsk visegruppe
* Hank Garland, amerikansk gitarist
* Hank Marvin, engelsk gitarist
* Hank von Helvete, artistnavnet til den norske vokalisten Hans-Erik Dyvik Husby
* Hank Williams, amerikansk countrymusiker
** Hank Williams, Jr., amerikansk countrymusiker, sønn av Hank Williams
*** Hank Williams III, amerikansk countrymusiker, sønn av Hank Williams Jr.
* Hank (bæreredskap)
Bjørn Borgen

**Bjørn Borgen** (født 22. september 1937 i Fredrikstad, død 18. november 2015 samme sted) var en norsk fotballspiller. Han spilte 163 eliteseriekamper for Fredrikstad FK og scoret totalt 48 mål.

Bjørn Borgen var aktiv fotballspiller fra 1956 til 1968 og spilte tolv sesonger for Fredrikstad FK. Han ble seriemester for klubben i 1956/57, 1959/60 og 1960/61 og cupmester i 1957, 1961 og 1966. I 1959 dro han fra hjembyen for å spille for Lyn, hvor han kun ble værende én sesong. I 1960 var han tilbake i Fredrikstad og var med på å slå ut det nederlandske mesterlaget Ajax fra Amsterdam i Europacupen. Borgen spilte 35 landskamper for Norge og scoret totalt seks mål.

## Referanser




## Eksterne lenker
* 
*  Bjørn Borgen på eu-football.info
Varekil

**Varekil** er et tettsted i Orust kommune i Västra Götalands län i landskapet Bohuslän i Sverige. Det ligger cirka 14 kilometer sør for Henån. I 2010 hadde tettstedet 602 innbyggere.

## Referanser
Ellös

**Ellös** er et tettsted i Orust kommune i Västra Götalands län i landskapet Bohuslän i Sverige. I 2010 hadde tettstedet 998 innbyggere.

Seilbåtverftet Hallberg-Rassy har hovedkontor i Ellös.

## Referanser
Bjørn Dæhlie Technical Wear

**Bjørn Dæhlie Technical Wear** er et norsk klesmerke for sportstøy, spesielt for vinteridretter. 

Klesmerket ble startet av skiløperen Bjørn Dæhlie, og har i tillegg til tøy til vinteridretter en bred sportstøykolleksjon. Klesmerket eies av selskapet Bj Sport AS som igjen eies av investorselskapet Active Brands. Bj Sport AS ble startet av skiløperen Bjørn Dæhlie, og spesialiserer seg på tøy til vinteridretter og annet sportstøy. Selskapet eies av Active Brands etter at det ble kjøpt fra investorselskapet Katalysator AS og Bjørn Dæhlie i februar 2011. Espen Bjervig var da selskapets daglige leder. Bj Sport er sponsor for flere landslag.

I 1996 startet Bjørn Dæhlie sin egen kolleksjon med eget navn som logo. Navnet ble etter hver endret til Bjørn Dæhlie Technical Wear, forkortet Bj. Merket ble produsert av Oslo-selskapet Bone Ration Sport AS som i 2001 ble solgt til Odlo. Bj var lisensiert til Odlo. Avtalen gikk ut i 2007, og Bjørn Dæhlie ble igjen aktiv i utvikling, produksjon og salg av sitt eget klesmerke. Også etter at Bj Sport ble solgt til Active Brands i februar 2011 har Bjørn Dæhlie en rolle i produktutvikling og markedsføring.

## Referanser


## Eksterne lenker
* Bj Sport AS
* The Bjørn Dæhlie brand – Historikk på BJ Sports nettside
* Dæhlie-portalen på Kjentfolk.no
* Om merkevarebygging i sportsindustrien – Idrottsforum.com
Georgij Lvov

**Georgij Jevgenjevitsj Lvov** (russisk: Георгий Евгеньевич Львов, født  i Dresden, død 7. mars 1925 i Paris) var en russisk fyrste og politiker. Han var landets første statsminister etter februarrevolusjonen og styrte landet i den provisoriske regjeringen fra 23. mars til 7. juli 1917.

Lvov var utdannet jurist fra Statsuniversitetet i Moskva, og gikk deretter inn i statsadministrasjonen. I 1905 gikk han inn i Kadettpartiet, og året etter ble han valgt inn i statsdumaen. 

Etter at Nikolaj II abdiserte i mars 1917 ble det dannet en midlertidig regjering med Lvov som leder. Lvov hadde også vervet som innenriksminister. I juli valgte Lvov å gå av til fordel for justisminister Aleksandr Kerenskij. Etter oktoberrevolusjonen ble Lvov arrestert av bolsjevikene, men han greide senere å flykte til Frankrike der han levde resten av livet i eksil.

## Referanser
Belaja Kalitva

**Belaja Kalitva** (russisk: Бе́лая Кали́тва) er en by i Rostov oblast i Russland. Den ligger ved elva Donets, rundt 130&nbsp;km nordøst for Rostov-na-Donu. Den ble grunnlagt i 1797. Bystatus ble innvilget i 1926.

## Demografi
Befolkningsutvikling:
:

## Referanser
Den tadsjikiske sosialistiske sovjetrepublikk

**Den tadsjikiske sosialistiske sovjetrepublikk** var en av republikkene som utgjorde Sovjetunionen. Den lå i Sentral-Asia og overlapper med det som i dag er Tadsjikistan.

Republikken ble opprettet i 1929, fra den Tadsjikiske autonome sosialistiske sovjetrepublikk som ble opprettet i 1924, og som var en autonom del av Den usbekiske sosialistiske sovjetrepublikk.

Lett industri og næringsmiddel sto for over 60 prosent av industri-produksjonen. Hovedgrenene til tungindustrien var elektrisk kraft, gruvedrift, metallurgi, maskin-bygging, metall-bearbeiding og byggemateriale-industri. Gruve-virksomheten konsentrerer seg rundt brunkull, olje eller naturgass. I 1986 fantes det 299 statlige, samt 157 kollektivbruk, i landet. Landbruksareal var på 4,2 millioner hektar. Omtrent 20 prosent av avlingene ble brukt til korn-produksjon.

## Historie
En av de nye statene som ble opprettet i prosessen med nasjonal avgrensning av det sovjetiske Sentral-Asia i oktober 1924, var den usbekiske sovjetiske-sosialistiske republikken - Usbekistan. Det sovjetiske Tadsjikistan ble opprettet på samme tid, som en autonom sovjetisk sosialistisk republikk. Hovedstaden ble etablert i Dyushambe, som hadde vært en landsby med 3 000 innbyggere i 1920. Men senere ble navnet på hovedstaden omdøpt til Stalinabad, etter Josef Stalin, og territoriet som nå er det nordlige Tadsjikistan (Sughd-provinsen) ble lagt til den nye republikken. 

Med opprettelsen av en tadsjikisk republikk, definert i nasjonale termer, kom også opprettelsen av forskjellige institusjoner som likeledes skulle være nasjonale. Den første tadsjikisk-språklige avisen, i det sovjetiske Tadsjikistan, begynte å publiseres i 1926. Nye utdanningsinstitusjoner startet også driften omtrent samtidig. De første statlige skolene, tilgjengelig for både barn og voksne og designet for å gi grunnleggende utdannelse, åpnet i 1926. Sentrale myndigheter trente også opp et lite antall tadsjikiske innbyggere til offentlige styreverv.

Under sovjetisk styre opplevde Tadsjikistan en viss økonomisk og sosial fremgang. Imidlertid var levestandarden i republikken fremdeles blant de laveste i hele Sovjetunionen. Etter Stalins død i mars 1953 ble Stalinabad igjen omdøpt tilbake til Dushanbe, den 10. november 1961. I februar 1990 brøt det løs opptøyer i republikkens hovedstad Dushanbe. 26 mennesker døde og 565 flere ble skadet, før de sovjetiske troppene slo ned alle opptøyene. Senere, 24. august 1990, erklærte området deres suverenitet over sovjetiske lover. Deretter ble området omdøpt til «Republikken Tadsjikistan» den 31. august 1991. Den 9. september 1991 løsrev Tadsjikistan seg fullstendig fra resten av Sovjetunionen. Men kort tid etter oppløsningen forårsaket konflikter en omfattende borgerkrig over hele landet som varte i de neste seks årene. 

## Eksterne lenker
*
Morozovsk

**Morozovsk** (russisk: Моро́зовск) er en by i Rostov oblast i Russland. Den ligger ved elva Bystraja (ei sideelv til Donets), rundt 200&nbsp;km nordøst for Rostov-na-Donu.

Landsbyen *Morozov* (russisk: Моро́зов) ble grunnlagt på 1880-tallet. I 1900 ble jernbanestasjonen *Morozovskaja* (russisk: Моро́зовская), oppkalt etter landsbyen, åpnet like ved. I 1910 ble stanitsaen (kosakklandsbyen) *Taubejevskaja* (russisk: Таубе́евская) etablert nær jernbanestasjonen. Navnet ble endret til Morozovskaja i 1917. Senere vokste landsbyene, og ble slått sammen, og den sammenslåtte bosetningen fikk bystatus i 1941.

## Naturgitte forhold
### Klima



## Demografi
Befolkningsutvikling:
:

## Referanser


## Eksterne lenker
*
Lemurer (gjenferd)

**Lemurer**, på latin **lemures** (i entall *lemur*) eller **larvæ** (i entall *larva*, «skall eller maske»), var i romersk mytologi de dødes ånder eller sjeler som hjemsøkte sine levende slektninger i form av fiendtlige gjenferd.  

## Lemuria
Lemurene var onde varianter av de gode larene, en av flere romerske husguder. De åpenbarte seg som groteske spøkelser og forsøkte å skade familie og slekt. 

For å holde disse nattåndene borte, ble det gjennomført seremonier eller ritualer, såkalte *Lemuria*, som ifølge den julianske kalenderen ble holdt den 9., 11. og 13. mai hvert år. Da skulle mannen i hvert hushold stå opp midt på natta, vaske hendene, kaste ut svarte bønner for å samle åndene og så lese opp tekster som skulle få åndene til å forsvinne. Ifølge tradisjonen var det Romulus, Romas grunnlegger, som innstiftet Lemuria etter at han drepte broren Remus.

Begrepet er benyttet av Horatius og av Ovidius i hans *Fasti*. Lemurer kan ha representert vandrende og hevngjerrig ånder som ikke hadde råd til skikkelig begravelse, gravritualer eller hengiven kult av de levende. De er ikke bevitnet på gravstein eller inskripsjoner. Ovidius tolket dem som vandrende, utilfredse og mulig hevngjerrige *di manes* eller *di parentes* (forfedreguder fra underverden). Hos ham antydet ritualene hos deres kult en uforståelig, gammel, delvis magisk og sannsynligvis svært gammel landsens tradisjon. Langt senere beskrev Augustin av Hippo både lemurer og *larvæ* som onde og hvileløse manes (de avdødes sjeler) som pinte og forskrekket de levende; *larene*, på den annen side, var gode manes.

Den hedenske høytideligheten skal tidlig ha blitt overtatt av kirken og blitt omdøpt til allehelgensdag, en dag som på 700-tallet ble flyttet fra 13. mai til 1. november og dermed også tok opp i seg den populære keltiske høstfesten Samhain, forløperen til Halloween. 

## Annet
* Den svenske natursystematikeren Carl von Linné gav en gruppe halvaper navnet lemurer på grunn av deres store, spøkelsesaktige øyne og nattlige bråk.
* Lemuria er også navn på et tenkt kontinent som skal ha sunket i havet på samme måte som Atlantis. Kontinentet ble blant annet brukt av dyregeografer på 1800-tallet som forklaring på halvapenes utbredelse. Lemuria skal ifølge deres teori ha ligget i Det indiske hav.

## Referanser


## Se også
* Lares
* Djevelutdrivelse
Azov

**Azov** (russisk: Азо́в) er en by i Rostov oblast i Russland. Den ligger ved elva Don, rundt 25&nbsp;km sørvest for Rostov-na-Donu og 10 &nbsp;km fra Azovhavet.

## Tidlige bosetninger i området
Munningen av elva Don har alltid vært et viktig handelssentrum. På begynnelsen av det 3. århundre f.Kr. grunnla grekerne fra Kongedømmet Bosporos en koloni her som de kalte *[[Tanais]]* (etter det greske navnet på elva). Flere århundre senere ble bosetningen brent ned av kong Poleumon av Bosporos. Greske kolonister gjenvant byens velstand, men goterne praktisk talt utslettet den på 300-tallet. Stedet hvor det gamle Tanais lå, og hvor landsbyen Nedvigovka nå ligger, har vært utgravd siden 1800-tallet.

På 900-tallet kom området under kontroll av det slaviske fyrstedømmet Tmutarakan. Kiptsjakene, som tok området i 1067, kalt det *Azaq* (dvs., lavland), hvorav dagens navn er avledet. Den gylne horde la krav på mesteparten av kysten på 1200- og 1300-tallet, men handelsmenn fra Venezia og Genova fikk tillatelse til å bosette seg på området hvor dagens Azov ligger, og grunnla en koloni der som de kalte *Tana*. Senere hen tok Det osmanske riket kontroll over området, og bygde den sterke festningen Azak (Azov).

## Festningen Azov
Sommeren 1637 tok donkosakkene festningen med dens tyrkiske garnison på 4000 soldater og 200 kanoner og holdt den i fem år. I juni 1641 motsto de en lang beleiring av en osmansk arme. I 1642, da tyrkerne trakk seg tilbake, innkalte tsaren en folkeforsamling, eller Zemskij Sobor, som vedtok å overgi festningen for å unngå full krig med Tyrkia. Før de forlot borgen tilintetgjorde kosakkene alle befestningene.

Byen skulle imidlertid gjennomgå mange flere omskiftinger. Under det såkalte Azov-felttoget (1696), klarte Peter den store å gjenvinne festningen, men det katastrofale Prut-felttoget tvang han til å gi den tilbake til tyrkerne i 1711. Under den russisk-tyrkiske krig (1768-1774) ble den tatt av armeen under Peter Rumiantsev og ble endelig overdratt til Russland i og med traktaten i Küçük Kaynarca (1774). I syv år var Azov hovedstad for en egen region, men i og med veksten av den nærliggende Rostov-na-Donu ble dens betydning gradvis redusert.

## Demografi
Befolkningsutvikling:
:

## Referanser


## Eksterne lenker
* 
* Azov nettportal (russisk)
* Azovhavet foreslått som beliggenhet for det sunkne  Atlantis
Gukovo

**Gukovo** (russisk: Гу́ково) er en by i Rostov oblast i Russland. Den ligger like ved grensa til Ukraina, rundt 100&nbsp;km nord for Rostov-na-Donu.

## Demografi
Befolkningsutvikling:
:

## Referanser


## Eksterne lenker
*
Donetsk (Russland)

:*For byen Donetsk i Ukraina, se [[Donetsk]].*

**Donetsk** (russisk: Доне́цк) er en by i Rostov oblast i Russland. Den ligger ved elva Donets, rundt 125&nbsp;km nord for Rostov-na-Donu.

Bosetningen ble grunnlagt i 1681. Den fikk bystatus i 1951. Byen het *Gundorovka* fram til 1955, 

## Demografi
Befolkningsutvikling:
:

## Referanser


## Eksterne lenker
*
Kaukasiske avarer

**Avarene** er en folkegruppe i Kaukasus, hovedsakelig i Dagestan. De må ikke forveksles med den historiske folkegruppen med samme navn. Avarenes språk er avarisk, et dagestansk språk.
## Referanser
Freeze Bomb

***Freeze Bomb*** (Kjent i USA som *Death Dimension*) er en amerikansk science fiction-thriller og kampsportfilm fra 1978 regissert av Al Adamson. Filmen handler om jakten på en hemmelig formel for en såkalt frysebombe. Oppfinneren har innoperert den i hodet på en kvinnelig assistent som deretter flykter av sted. Alt må gjøres for at den ikke skal komme i hendene på beryktet gangster kalt The Pig. Hovedrollene spilles av Jim Kelly, Harold Sakata, George Lazenby, Terry Moore og Aldo Ray.

Den er også delvis kjent under titler som *Black Eliminator,* *The Kill Factor* og *Icy Death.* 

## Handling
Professor Mason har oppfunnet en såkalt «frysebombe» for en gangster med tilnavnet "The Pig". Mason forandrer imidlertid mening og tar sitt eget liv for å forhindre at bomben kommer i hendene på The Pig. Professorens kvinnelige assistent flykter av sted med planene, men blir jaget at hans lakeier. Detektiven Ask kobles også inn i saken for å stoppe The Pig og beskytte kvinnen som har planen gjemt i en liten kapsel, innoperert i huden. Det oppstår en kamp på liv og død som blant annet kulminerer i en dødskamp mellom gangsterens beste karateekspert og Detektiven Ash.

## Om filmen
En lavbudsjett actionfilm med B-preg som hadde en viss popularitet på video på 1980-tallet. Nettstedet "eatmybrain.com" beskriver den som en såkalt «Blaxploitation» med innslag av action, Kung fu og science-fiction som for det meste er kjedelig. 

Filmen ble ikke satt opp på norsk kino, men ble utgitt på video av Mayco i 1981.

## I rollene
(utvalg)
* Jim Kelly ….  Detektiv Ash 
* Harold Sakata ….  The Pig (som Harold 'Odd Job' Sakata) 
* George Lazenby ….  Capt. Gallagher 
* Terry Moore ….  Madam Maria 
* Aldo Ray ….  Verde 
* Myron Bruce Lee …. Li (også kjent som Myron Lee)
* Patch Mackenzie ….  Felicia 
* April Sommers ….  Jackie 
* Linda Lawrence ….  Sheila 
* T.E. Forman ….  Dr. Mason 
* Bob Minor ….

## Referanser


## Eksterne lenker
*
Konstantinovsk

**Konstantinovsk** (russisk: Константи́новск) er en by i Rostov oblast i Russland. Den ligger ved elva Don, rundt 110&nbsp;km nordøst for Rostov-na-Donu. Bosetningen ble grunnlagt i 1864. Bystatus ble innvilget i 1967.

## Demografi
Befolkningsutvikling:
:

## Referanser


## Eksterne lenker
*
Proletarsk

**Proletarsk** (russisk: Пролета́рск) er en by i Rostov oblast i Russland. Den ligger ved elva Manytsj, rundt 160&nbsp;km sørøst for Rostov-na-Donu.

Den var tidligere kosakk-stanitsaen Velikoknjazjeskaja.

## Demografi
Befolkningsutvikling:
:

## Referanser
Volgodonsk

**Volgodonsk** (russisk: Волгодо́нск) er en by i Rostov oblast i Russland. Den ligger ved Tsimljansk-reservoaret, rundt 190&nbsp;km nordøst for Rostov-na-Donu.

Bosetningen vokste raskt etter byggingen av Volga-Donkanalen og Tsimljansk vannkraftverk. Volgodonsk fikk bystatus i 1956.

## Demografi
Befolkningsutvikling:
:

## Referanser


## Eksterne lenker
*
Norsk Radio Relæ Liga

**Norsk Radio Relæ Liga** (**NRRL**) er en norsk interesseorganisasjon for radioamatører stiftet 8. august 1928, og er medlem av Frivillige Organisasjoners Redningsfaglige Forum.

NRRLs har kontor på Nedre Rommen i Oslo og ledes av generalsekretær Bjørn Myrvold.

NRRL driver radiostasjonen LA1C.

## Grupper og lokallag
Foreningen har flere grupper i Norge. De avholder blant annet møter, aktiviteter, *Field Day* og konkurranser. Flere av gruppene arrangerer radioamatørlisenskurs. 

### Trondheim
Trondheimsgruppen av NRRL er en lokal gruppe radioamatører i Trondheim. Gruppen er tilsluttet NRRL siden 1939, og bruker i all hovedsak kallesignalet LA2T i sine virksomheter.

Gruppen disponerer tre radiostasjoner og inngår i NRRLs beredskapsressurser for nødsamband. Ved nød- eller krisesituasjoner kan gruppen bidra med ulike former for radiosamband, herunder håndholdte radiosendere, APRS sporing, mobile repeatere samt etablering av stasjoner for toveis tale- og datakommunikasjon over radioamatørbånd.Trondheimsgruppen vedlikeholder flere radiorepeatere og APRS-noder i trøndelagsområdet.  

## Radioorientering
Radioorientering, også kalt radiopeileorientering (RPO), er en idrett hvor målet er å finne små skjulte radiosendere ute i terrenget ved hjelp av kart, kompass og en radiopeilemottaker. Det er ganske likt vanlig orientering bortsett fra at postene ikke er markert på kartet.

## NRRL Sambandstjenesten
Flere grupper deltar i NRRL Sambandstjenesten, som er radioamatørenes organisering av nødsamband i kriser og redning. Den organiserer nødsamband i kriser og redning, med over 40 aktive sambandsgrupper spredt over Norge.

### NRRL Vintertest
NRRL Vintertest er en test som gjennomføres med både tale og telegrafi. Testens formål er å samle norske radioamatører til konkurranse, for derved å bedre operatørferdighet og vennskap mellom radioamatørene i Norge. Det gis poeng for hver kontakt man oppnår, og for geografisk spredning mellom kontaktene, kontakter fra flere storruter, gir ekstra poeng.

### Relestasjoner
Relestasjoner, også kalt repeatere, er ubemannede radiostasjoner som tar imot radiosignaler på en frekvens og sender disse automatisk ut igjen på en annen for å øke rekkevidden. Reléstasjonene plasseres vanligvis på høytliggende eller strategisk gunstige steder for å oppnå best mulig dekning. Flere av NRRLs grupper drifter repeatere.

## Referanser


## Eksterne lenker
* 
* Nasjonal kommunikasjonsmyndighet (NKOM)
* ARRL - The National Association for Amateur Radio
* RSGB - Radio Society of Great Britain
St

**ST**, **St** og **st** kan bety:

## ST
*Vanlig forkortelse for det videregående utdanningsprogrammet **[[studiespesialisering]]**

## St
***St.** er en norsk forkortelse for *sankt*, som i sankthans
**Brukt i forbindelse med kristne helgener, som St.Olav for Olav den hellige
***St.** er en internasjonalt brukt forkortelse for det engelske ordet *saint*, helgen
**Brukt i en rekke særnavn på byer, steder, sykehus og skoler, eksempelvis:
*****[[St. Petersburg]]**, by i Russland
*****[[Saint Kitts og Nevis|St. Kitts og Nevis]]**, øystat i Karibia
*****[[St. Pauls katedral]]**, katedral i London

## st
***st**, forkortelse for stasjon
Zernograd

**Zernograd** (russisk: Зерногра́д) er en by i Rostov oblast i Russland. Den ligger rundt 60&nbsp;km sørøst for Rostov-na-Donu.

Den ble grunnlagt i 1915 som stoppestedet *Verbljud* (russisk: Верблю́д) under byggingen av jernbanen Rostov&ndash;Torgovaja. Innen 1933 hadde det blitt til en bosetningog navnet ble endret til *Zernovoj* (russisk: Зерново́й). Bosetningen fikk bystatus i 1951 og navnet ble igjen endret, til Zernograd, i 1960.

## Demografi
Befolkningsutvikling:
:

## Referanser


## Eksterne lenker
*
Marcelo Ebrard

**Marcelo Ebrard** (født 10. oktober 1959 i Mexico by) er en meksikansk politiker som representerer partiet Partido de la Revolución Democrática (PRD). 

Fra den 5. desember 2006 var han borgermester i Mexicos føderale distrikt. Ebrad hadde tidligere i sin karriere hatt verv som minister for offentlig sikkerhet og minister for sosial utvikling i Distrito Federal. Fra 1989 til 1990 var han generalsekretær for partiet Partido Revolucionario Institucional (PRI).

I 2015 raste den politiske karrieren hans sammen da han ble beskyldt for å ha unndratt flere millioner fra et stort offentlig byggeprosjekt (metro-linje 12 i Mexico by). Domstolen Tribunal Electoral del Poder Judicial de la Federación (TEPJF) annulerte deretter hans kandidatur til Deputert-kammeret. Den 30. april 2015 holdt han sin siste offentlige tale der han erklærte at han ville be internasjonale organisasjoner om støtte til å få sitt kandidatur gjenopprettet. Han dro til Genève den 6. mai, og overleverte der et dokument til FNs Menneskerettighetskomité. En uke senere skal han ha blitt observert i New York City, der han ba den inter-amerikanske menneskerettighetskommisjonen om støtte. Han dro kort tid etter med sin tredje hustru (Rosalinda Bueson, Honduras' tidligere ambassadør til Mexico) og deres to barn i eksil til Paris i Frankrike, med løfte om å vende tilbake til Mexico i tide til valget som skulle finne sted 7. juni 2015. Imidlertid ble han værende i Paris, og i august 2015 rapporterte nettstedet 24 HORAS at han og familien tilbragte sitt selv-pålagte eksil i den franske hovedstaden innkvartert på et luksus-hotell. Ebrard rykket imidlertid ut og benektet dette, og hevdet at de slett ikke bodde på hotell i Paris, men leide en leilighet på 80 kvadratmeter et annet sted i Frankrike. 

## Referanser
Ewald Normann Kihle

**Ewald Normann Kihle** (født 11. august 1919, død 16. april 1990) var en norsk fotballkeeper som spilte i Odd fra 1945 til 1961. I løpet av karrieren tok han to sølvmedaljer i Hovedserien med Odd, i 1950-51 og 1956-57. Han spilte også i cupfinalene i 1960 mot Rosenborg. Der sto det uavgjort etter første kamp, mens trønderne tok en knepen seier i omkampen.

Ewald Kihle debuterte med flagget på brystet den 24. september 1950 da Norges og Sveriges B-lag møttes. Kihle spilte to A-landskamper for Norge. Den første kom 15. mai 1951 borte mot England i Middlesbrough – en kamp England vant 2-1. Den andre og siste ble spilt den 30. mai 1951 mot Irland hjemme på Ullevaal. Norge tapte kampen 2-3. 

Hans to år eldre bror Anker Kihle var også landslagsmålvakt (to landskamper i 1939).

## Referanser




## Eksterne lenker
*
Dianriket

**Dian-riket** (kinesisk: 滇國 eller 滇王國) var en kultur sør i det som i dag er Kina, i et område som ble annektert av kineserne under Han-dynastiet. Det nevnes såvidt i kilder fra Han-tiden. Dets eksistens er blitt bekreftet av gravfunn i Shizhaishan ved Kunming mellom 1955 og 1960. Funnene omfatter ca. 50 graver og blant annet et kongesegl. 

Staten bestod i det minste i perioden fra det 3. til det 1. århundre f.Kr., og det politiske sentrum lå på flatlandet rundt Kunming i dagens Yunnan-provins. Man levde av kvegdrift, jordbruk og handel, og regionens handelsvarer var hester, slaver og langhåret kveg. Man hadde også rikelig med salt og metaller. 

Det fortelles at Chu-offiseren Zhuang Qiao etter et avbrutt felttog i dette området (mellom 339 og 328 f.Kr.) gjorde seg til konge av det uavhengige Dian. På grunn av Qin-statens fremmarsj isolerte Zhuang Qiaos kongerike seg.

Kort etter 122 f.Kr. sendte kineserne avsted en ekspedisjon for å utforske en god vei til Shen-tu (dvs. India), men Dian-kongen tok dem til fange og holdt dem i fangenskap i mange år. Det førte til at Han-Kina, etter å ha kommet til enighet med yelang-stammene, sendte et felttog til Dian i 109 f.Kr. og tvang det til vasalloplikt og opprettet Yizhou-kommandanturet der. 

Kongen av Dian beholdt sin kongetittel helt til keiser Zhaodis tid. Da gjorde kunmingstammene opprør mot Han-dynastiet (86 og 83 f.Kr.). De mislyktes, og kongen ble avsatt etter et påfølgende opprør. 

Utgravninger på steder som Shizhaishan og Lijiashan har vist at staten hadde en godt utviklet bronsekunst. Man antar at deres kunst viser innflytelse fra kineserne, Dong-son-kulturen (en bronsekultur i Nord-Vietnam) og fra de nordlige nomader – kanskje skyterne?

## Referanser


## Litteratur
*J. Gernet: *Die chinesische Welt.* Frankfurt/M. 1987
* Denis Twitchett und Michael Loewe (utg.): *The Cambridge History of China. Volume 1: The Ch'in and Han Empires, 221 BC–AD 220*. Cambridge University Press, Cambridge, 1986.

## Eksterne lenker
* Bronzekultur des alten Dian-Königreiches
* Bronsekunst
* Yunnan Provincial Museum i Kunming: Treasures from the Kingdom of Dian (Lijiashan og Shizhaishan)
Ett-Kina-politikk

**Ett-Kina politikk** er prinsippet om at det er kun ett Kina og at Fastlands-Kina, Hongkong, Macao og Taiwan sammen tilhører dette **[[Kina]]**. Aksepteringen eller avvisningen av dette prinsippet er en viktig faktor i Folkerepublikken Kinas utenrikspolitikk, som regjerer over Kinas fastlandsområder, Hongkong og Macao og Republikken Kina, som regjerer over Taiwan.

Folkerepublikken fremmer et sterkt krav om Ett-Kina politikken. Den krever at alle land som søker diplomatiske relasjoner med seg må anerkjenne Folkerepublikken Kina som det eneste legitime Kina, og derfor må avstå fra å opprettholde relasjoner med Republikken Kina på Taiwan. Anerkjennelsen av at det er bare ett Kina er også en betingelse som Folkerepublikken har satt for forhandlinger med regjeringen i Republikken Kina.

Republikken Kina sitt syn på politikken er betydelig mer delt. Juridisk fortsetter Republikken Kina å opprettholde sin versjon av «ett Kina»-prinsippet ved offisielt å kreve suverenitet over Kinas fastland, men disse kravene er ikke lenger aktivt gjennomført. Den Pan-blå koalisjonen, som består av Kuomintang (KMT) og andre partier har sin egen versjon av Ett-Kina politikken: De likestiller ikke Kina med Folkerepublikken, Republikken Kinas president Ma Ying-jeou (KMT) uttrykte i 2006 at "Ett Kina er Republikken Kina". Partier fra den Pan-grønne koalisjonen støtter ikke Ett-Kina politikken, siden de ønsker et Taiwan, uavhengig av Kina, som anses som en selvstendig stat, med egne ambassader og representanter i FN.  

## Eksterne lenker
* US-PRC Joint Communique, 17. august 1982
* Washington Post intervju med Taiwan's leder, 13. mars 2006
* Amerika og Taiwan, 1943-2004
Norodom Sihanouk

**Norodom Sihanouk** (khmer: នរោត្ដម សីហនុ; født 31. oktober 1922 i Phnom Penh, død 15. oktober 2012 i Beijing) var sønn av Norodom Suramarit og Sisowath Kossamak, og etterfulgte sin morfar Sisowath Monivong som konge av Kambodsja 25. april 1941, men abdiserte til fordel for sin far i 1955. Han ble gjeninnsatt som Kambodsjas konge i 1993, og satt på tronen til hans sønn, Norodom Sihamoni overtok i 2004. Ved hans død var hans tittel «Konge-fader» (Khmer: Preahmâhaviraksat).

Han var ifølge Guinness rekordbok den person i verden som har hatt flest ulike titler, men disse har ikke alltid medført at han hadde den reelle makten. Den 9. november 1953, da Kambodsja ble selvstendig, til den 18. mars 1970, da han ble avsatt i et kupp av Lon Nol og generalforsamlingen, var perioden da han de facto var landets leder. Det oppsto rykter om at CIA var innblandet i kuppet i 1970, men dette har blitt benektet av USA. Av det historiske materialet som finnes bevart er det lite som peker på en aktiv involvering fra amerikansk side.

Sihanouk flyktet etter kuppet til Peking og begynte å gi sin støtte til Røde Khmer i deres kamp for å styrte Lon Nols regjering i Phnom Penh. I april 1975 falt den såkalte Khmerrepublikken og Røde Khmer tok makten med Pol Pot i spissen og Sihanouk som symbolsk statsoverhode, men uten makt. Etter ett år, den 4. april 1976, forlot han sin post. En del historikere mener han ble tvunget bort av Røde khmer. Men da Vietnam invaderte Kambodsja og avsatte Røde Khmer i 1978-1979 samarbeidet han på nytt med geriljagruppen i kampen mot vietnameserne og var fra 1982 president i Demokratisk Kampucheas koalisjonsregjering (CGDK). CGDK var en koalisjonsregjering i eksil bestående av Sihanouks Funcinpec-parti, Røde Khmer og Khmer People's National Liberation Front (KPNLF). I perioden 1979–1982 innehadde Demokratisk Kampuchea Kambodsjas plass i FN og fra 1982 til 1993 hadde CGDK plassen. Vietnam trakk seg tilbake i 1989 og fredsforhandlinger pågikk deretter mellom den vietnaminnsatte regjeringen og CGDK frem til 1991 da en overenskomst kunne underskrives i Paris. Sihanouk returnerte den 14. november 1991 etter 13 år i eksil. I 1993 ble han på nytt Kambodsjas konge. 

Han meddelte den 7. oktober 2004 at han skulle abdisere og ga sin dårlige helse som grunn. Sihanouks sønn, prins Norodom Ranariddh, forsøkte å overtale sin far til å bli sittende, men dette gikk ikke. I stedet ble prins Norodom Sihamoni innsatt som ny konge i Kambodsja og han tiltrådte 29. oktober 2004.

## Referanser

## Eksterne lenker
* 
*
Cao (Heze)

**Cao** (kinesisk: 曹县; pinyin: *Cáo Xiàn*) er et fylke i provinsen Shandong i Kina. Det er understilt byprefekturet Heze, helt vest i provinsen. 

Befolkningen i fylket var på  innbyggere i 1999.

*Bo*, en av Shang-dynastiets hovedsteder, lå i det som i dag er fylket Cao. 

## Cao og bokseropprøret
I forkant av bokseropprøret var Cao et område preget av stor lovløshet, og ettersom Qing-dynastiets lokale garnisoner var vesentlig svekket på grunn av den første sino-japanske krig, vokste det frem en forsvarsmilits, *Dadaohui* («Storsverdselskapet») som opererte frem til 1895 og i noen grad kan ha inspirert bokserbevegelsen. 

## Samferdsel
Den viktige jernbanelinjen Jingjiubanen har stoppested her på sin ferd fra Beijing vestbanestasjon til Kowloon i Hongkong. Denne linjen løper gjennom blant annet Hengshui, Heze, Shangqiu, Xinzhou, Jiujiang, Nanchang, Heyuan, Huizhou og Shenzhen.

## Referanser


## Eksterne lenker
* Lokalregjeringens offisielle hjemmeside 
* Områdekart
Fufeng

**Fufeng** (kinesisk: 扶风县; pinyin: *Fúfēng Xiàn*) er et fylke i provinsen Shaanxi i Kina. Det er understilt byprefekturet Baoji, helt vest i provinsen. I 1999 hadde fylket 447.704 innbyggere.

Arkeologene har avdekket tydelige tegn etter Shang-kulturen i området. 

## Kulturminner
Her er også Famen-klosteret (*Famen si*), som er oppført på Folkerepublikken Kinas liste over kulturminner. Det er ett av de mest berømte gamle buddhistiske tempelklostre i hele Kina.

## Referanser


## Eksterne lenker
* Lokalregjeringens hjemmesider
* Famentempelet – offisiell hjemmeside – på kinesisk, med mange illustrasjoner
Qishan

**Qishan** (kinesisk: 岐山县; pinyin: *Qíshān Xiàn*) er et fylke i provinsen Shaanxi i Kina. Det er understilt byprefekturet Baoji, helt vest provinsen.

Fylket hadde  innbyggere i 1999.

## Kulturminner
Tre historiske kulturminner fra Zhou-dynastiet ble i 2006 oppført på Folkerepublikken Kinas liste over verneverdige kulturminner: Fenghuangshan (*Fenghuang shan yizhi*; 凤凰山遗址), Taipingtempelets pagode (*Taiping sita*; 太平寺塔) og Hertugen av Xhu-tempelet (*Zhougong miao*; 周公庙).

## Referanser


## Eksterne lenker
* Vest-Zhou-graver ved Qishan
* Cemetery reveals 3,000-year-old royal tomb?
* Experts: `Tomb a significant find'
* Shaanxi Tombs a Fantastic Find
* Fragments of History: Zhougong Temple 
* Zhou gong miao yizhi
* Zhougong-tempelets ruiner plyndret
Feixi

**Feixi** (kinesisk: 肥西县; pinyin: *Féixī Xiàn*) er et fylke i provinsen Anhui i Kina. Det er understilt byprefekturet Hefei. I 1999 var befolkningen på  innbyggere.

Arkeologene har avdekket tydelige tegn etter Shang-kulturen i området.

## Kulturminner

Bostedet til Liu Mingchuan (*Liu Mingchuan jiuju*, 刘铭传旧居) står på Folkerepublikken Kinas liste over kulturminner.

## Samferdsel
Kinas riksvei 206 løper fra kystbyen Yantai til kystbyen Shantou i provinsen Guangdong. Den løper gjennom provinsene Shandong, Jiangsu, Anhui, Jiangxi og til slutt Guangdong.

## Referanser


## Eksterne lenker
* Hjemmeside
Al-Mahrah

**Al-Mahrah** eller **Mahrah** (arabisk المهرة) er det østligste guvernementet (*muhafazah*) i Jemen sør på Den arabiske halvøy i det området som før var Mahra sultanat. Det grenser til Oman. Hovedstaden er Ghayadh. I tillegg til arabisk snakker man mehri, et moderne sørarabisk språk i guvernementet. 

## Referanser




## Eksterne lenker
* Directory of Cities and Towns in Muhafazat al Mahrah, Yemen
Yuncheng

**Yuncheng** kan være:

*Byprefekturet Yuncheng i provinsen Shanxi i Folkerepublikken Kina,
*Fylket Yuncheng (郓城) i byprefekturet Heze i provinsen Shandong i Kina,
*Bydistriktet Yuncheng (云城) i byprefekturet Yunfu i provinsen Guangdong i Kina.
Yuncheng (Heze)

**Yuncheng** (kinesisk: 郓城县; pinyin: *Yùnchéng Xiàn*) er et fylke i provinsen Shandong i Kina. Det er understilt byprefekturet Heze, helt vest provinsen. I 1999 hadde fylket 1&nbsp;066&nbsp;896 innbyggere.

*Bi*, en av Shang-dynastiets hovedsteder, lå i det som i dag er fylket Yuncheng. 

## Samferdsel
Kinas riksvei 220 løper gjennom området. Den går fra Binzhou i Shandong til Zhengzhou i Henan.
Valdres natur-og kulturpark

**Valdres Natur-og Kulturpark** er videreutviklet fra det opprinnelig regionrådet i Valdres - et interkommunalt selskap  de seks Valdres-kommunene Øystre Slidre, Vestre Slidre, Vang, Etnedal, Nord-Aurdal og Sør-Aurdal har gått sammen om. **Valdres natur-og kulturpark** ble etablert i juni 2007 og  er en bygdeutviklingsregion som gjennom merkevare-bygging knyttet til natur- og kulturverdier skal  skal gi økt verdiskapning, livskraft og ønsket utvikling av Valdres Norge.  VNK er organisert i samarbeide med næringslivet's representanter i Valdres Næringsforum og det politiske Valdres . VNK er med i organisasjonen Norske Parker

Valdres natur-og kulturpark er blitt definert som et viktig redskap for samhandling mellom kultur, reiseliv, miljø og mat-tradisjoner.

Mer om Valdres Natur og Kulturpark

 Bilder fra Valdres